L'Ordre VCP/67/2008, de 18 de febrer, aprova les bases reguladores per a la concessió d'ajuts que fomentin les xarxes euroregionals de cooperació en l'àmbit de l'Euroregió Pirineus Mediterrània (DOGC núm. 5078, pàg.
D'una banda, la base 6.1, apartat h), de l'Ordre esmentada estableix com a documentació que ha d'acompanyar la sol·licitud la declaració responsable d'estar al corrent del compliment de les obligacions amb la Seguretat Social i que caldrà que el/la beneficiar/ària, amb el pagament previ de la corresponent subvenció o ajut, aporti el corresponent certificat respecte al compliment de les obligacions amb la Seguretat Social.
Atès el que estableix la disposició addicional primera de la Llei 21/2005, de 29 de desembre, de mesures financeres, quant als certificats tributaris i a la seva obtenció per via telemàtica;
Atès l'Acord de Govern aprovat el 27 de novembre de 2007 per a l'impuls de la interoperatibilitat en la Generalitat de Catalunya;
Atès que és convenient modificar la base 6 en el sentit que la signatura de la sol·licitud de la subvenció o ajut per part del/de la possible beneficiari/ària impliqui l'autorització a l'Administració de la Generalitat de Catalunya per a la comprovació de les obligacions amb la Seguretat Social i també en el sentit de possibilitar que en un futur es puguin obtenir altres documents per mitjans telemàtics, informàtics o electrònics, amb l'autorització prèvia del sol·licitant;
D'altra banda, tenint en compte que les bases 8 i 9 de l'esmentada Ordre VCP/67/2008 estableixen que l'òrgan que resol l'adjudicació de les subvencions és la persona titular de la Secretaria d'Afers Exteriors, i la base 14.2, que pot iniciar el corresponent procediment de revocació total o parcial;
Atès que és convenient modificar les bases 8 i 9 en el sentit que l'òrgan que resol el procediment d'adjudicació de les subvencions ha de ser la persona titular del Departament competent en matèria d'Afers Exteriors, i la base 14.2 en el sentit que és la persona titular del Departament competent en matèria d'Afers Exteriors qui pot iniciar el corresponent procediment de revocació total o parcial de les subvencions atorgades;
D'acord amb el capítol IX del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i la Llei 38/2003, de 17 de novembre, general de subvencions,
La base 6.1, apartat h), de l'Ordre VCP/67/2008, de 18 de febrer, passa a tenir la següent redacció:.Declaració responsable d'estar al corrent del compliment de les obligacions tributàries amb la Generalitat de Catalunya i amb l'Estat, així com de les obligacions amb la Seguretat Social, inclosa en el formulari de sol·licitud normalitzat, en el moment de la sol·licitud i acceptació de la subvenció..
La signatura de la sol·licitud de la subvenció o de l'ajut per part del/de la possible beneficiari/ària implica l'autorització a l'Administració de la Generalitat de Catalunya per a la funció de comprovació de les dades relatives al compliment de les obligacions tributàries amb l'Estat, amb la Generalitat de Catalunya i amb la Seguretat Social.
En el supòsit que la persona interessada denegui de forma expressa, en la sol·licitud, el seu consentiment per a la comprovació d'ofici conforme està al corrent de les obligacions tributàries amb l'Estat i la Generalitat de Catalunya, i amb la Seguretat Social, aquesta es compromet a presentar la documentació acreditativa d'aquestes situacions.
S'afegeix un nou apartat cinquè a la base 6 amb el redactat següent:.6.5 La documentació que l'Administració de la Generalitat pugui obtenir en el moment de la sol·licitud per mitjans telemàtics, informàtics o electrònics, no caldrà que el sol·licitant l'aporti, sempre que n'autoritzi l'obtenció en el formulari de sol·licitud..
A les bases 8.2 i 9.1 de l'Ordre VCP/67/2008, de 18 de febrer, on diu:.... la persona titular de la Secretaria d'Afers Exteriors....,
ha de dir:.... la persona titular del Departament competent en matèria d'Afers Exteriors.....
A la base 9.1 de l'Ordre VCP/67/2008, de 18 de febrer, on diu:.A la notificació ha de constar que la resolució no exhaureix la via administrativa i ha d'establir els recursos que corresponguin..,
ha de dir:.A la notificació ha de constar que la resolució exhaureix la via administrativa i ha d'establir els recursos que corresponguin...
A la base 14.2 de l'Ordre VCP/67/2008, de 18 de febrer, on diu:.La Secretaria d'Afers Exteriors pot iniciar el corresponent procediment de revocació total o parcial,....,
ha de dir:.La persona titular del Departament competent en matèria d'Afers Exteriors pot iniciar el corresponent procediment de revocació total o parcial,.....
Contra aquesta Ordre es pot interposar recurs contenciós administratiu davant la Sala Contenciosa Administrativa del Tribunal Superior de Justícia de Catalunya en el termini de dos mesos a comptar de l'endemà de la data de la seva publicació, segons el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.